قیرقیزیستان جمهورباشقانی سادیر جاپاروو، ۲۴.جو تۆرک اؤلکه‌لری اؤزل خیدمتلر (تۆرکون) کنفرانسی هیئت باشقانلارینی قبول ائتدی.
کنفرانسا میللی استخبارات تشکیلاتی باشقانی حاکان فیدان دا قاتیلدی.
قیرقیزیستان جمهورباشقانلیغی مطبوعات مرکزیندن وئریله‌ن آچیقلامادا، جاپاروون، اؤلکه‌نین چولپون-آتا شهرینده گئچیریلن کنفرانسین هیئت باشقانلارینی قبول ائتدیگی گؤروشمه‌ده، یئنی دؤورون پروبلئملرینی حل ائتمک، چتینلیکلر و تهلوکه‌لری آرادان قالدیرماق اوچون یئنی یاناشیملار طلب ائتدیگینی بیلدیررک، بئله دانیشدی:
"بو تهدید و چتینلیکلرله موباریزه‌ده اؤنملی نتیجه‌لره آلماغین یالنیز توتارلی و سیستماتیک چالیشما، اورتاق چابالار ایله مومکون اولدوغو آچیقدیر. بو باغلامدا،بو پلتفورمون معنالی و مثبت دارتیشمالارینین تۆرک دونیاسیندا گوونلیگین ساغلانماسی یارارینا اؤنملی قاتقی وئره‌جگینه اینانیرام".
توپلانتیدا ایشتیراک ائد‌ن اؤلکه‌لرین اؤزل سرویسلری آراسینداکی یاخین تعاملون گوونلیگی گوجلندیره‌جگینه و اولوسلارآراسی تروریزم، رادیکالیزم و دیگر کوره‌سل پروبلئملره قارشی تاثیرلی موباریزه‌یه کؤمک ائدجگینه ایناندیغینی دئیه‌ن جاپاروو، قیرقیزیستان طرفینین بو دگرلر تملینده تۆرک قارداش خالقلاری ایله وئریملی بیر شکیلده چالیشماغا ایستکلی اولدوغونو بیلدیردی.
تۆرکون، آذربایجان، قازاقیستان، قیرقیزیستان و تۆرکیه‌ اؤزل سرویسلری طرفیندن ۲۰ می ۱۹۹۸.جی ایلده ایستانبول‌دا قورولدو.
اؤزبکیستان، ۲۰۱۸.جی ایلده تۆرکون-آ قوشولدو.
